મેનેજરની બધી વાત સાંભળ્યા પછી એ બહેને મેનેજરને કહ્યું, “સાહેબ, આપની વાત સાચી છે કે આ 100ની નોટ અત્યારે જેની પાસે હોય એ રાજા ગણાય. આ નોટો જમા કરાવવાની ના હોય પણ બેંકમાંથી મળી શકે તો મેળવવાની હોય. પણ સાહેબ ગઈ કાલે મેં છાપાઓમાં વાંચ્યું કે લાંબી લાઈનમાં કલાકો ઉભા રહ્યા પછી પણ બેન્ક કે એટીએમમાંથી લોકોને રકમ મળતી નથી. વારો આવે એ પહેલા જ રકમ ખૂટી જાય છે એટલે લોકોએ રકમ લીધા વગર પાછા આવવું પડે. મારા ઘરમાં 40000ની 100-100ની નોટો પડી હતી. હું તો 10000 રાખું તો પણ બે મહિના નીકળી જાય એટલે જો વધારાના 30000 મારા ખાતામાં જમા કરાવી દઉં તો એમાંથી થોડા લોકોને નાની નોટ મળી જાય અને મારી દેશસેવા થઈ જાય એટલે આ વધારાની રકમ જમા કરાવવા આવી છું”